Go ise go ye kae, botshelo kwantle ga loso le botlhoko e tla tloga e nna selo sa mmatota. Mme o ka nna wa ipotsa gore ‘Gone go tla direga kae?’ A gongwe tsholofetso eno ya Modimo e bua ka botshelo jwa kwa legodimong?’ Nnyaa. Ela tlhoko gore ke ka ntlha yang e se jwa kwa legodimong. Sa ntlha, tsholofetso eno e simolola ka mafoko a a reng “mogope wa Modimo o mo bathong,” mme batho ba nna mo lefatsheng. (Tshenolo 21:3) Sa bobedi, tsholofetso eno e tlhalosa ka lefatshe le mo go lone ‘loso lo tla bong lo seyo’—lefatshe le go kileng ga bo go na le loso mo go lone, mme le tla bo le sa tlhole le le gone. Ga go ise go ke go nne le loso kwa legodimong, mme ga lo bolo go nna teng mo lefatsheng. Ka jalo, ga go pelaelo gore tsholofetso ya Modimo ka ga botshelo jo bo botoka e tla diragadiwa gone mo lefatsheng.